Diari Oficial de la Generalitat Valenciana


Sumari del DOGV 4236, del 25-04-2002 (2002/4271)

ORDRE de 16 d'abril de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2002, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes ordres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4271


Data del document
:   16-04-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * modernització de l'explotació agrària
    * suport econòmic
    * ramat
    * malaltia animal
    * prima per sacrifici voluntari de caps de bestiar
    * producció agrícola
    * explotació agrària
    * sacrifici d'animals

ORDRE de 16 d'abril de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2002, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes ordres. [2002/4271]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que la financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 10/2001, de 27 de desembre, de la Generalitat Valenciana, de Pressupostos per a l'exercici 2002 (DOGV 4158, de 31 de desembre de 2001).
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General d'Innovació Agrària i Ramaderia es concediran en l'exercici 2002 a càrrec de les línies de subvenció i pels imports globals màxims que es determinen, d'acord amb la Llei 10/2001, de 27 de desembre, de la Generalitat Valenciana, de Pressupostos per a l'exercici 2002 (DOGV 4158, de 31 de desembre de 2001). Corresponen totes elles al programa 714.80, de desenvolupament i millora de la ramaderia.
  
Línia T3089000
  
- Reial Decret 2611/1996, del Ministeri d'Agricultura, Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader a la Comunitat Valenciana (DOGV núm. 1373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2058, d'1 de juliol de 1993).
  
- Reial Decret 1328/2000, de 7 de juliol, pel qual s'estableixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163, de 4 de juliol de 2000).
  
- Ordre de 15 de desembre de 2000, del Ministeri d'Agricultura, Pesca i Alimentació, per la qual s'estableixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre de 2000).
  
Import global màxim: 601.012,10 euros
  
Aportació Ministeri d'Agricultura, Pesca i Alimentació. 100%.
  
Data límit de presentació de sol·licituds: sense límit.
  
Línia T0178000
  
- Reial Decret 2611/1996, del Ministeri d'Agricultura, Pesca i Alimentació, pel qual es regulen els programes nacionals d'eradicació de malalties dels animals (BOE núm. 307, de 21 de desembre de 1996).
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader a la Comunitat Valenciana (DOGV núm. 1373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2058, d'1 de juliol de 1993).
  
- Reial Decret 1328/2000, de 7 de juliol, pel qual s'estableixen els barems d'indemnització per sacrifici obligatori dels animals objecte de programes nacionals d'eradicació de malalties (BOE núm. 163, de 4 de julio del 2000).
  
- Ordre de 15 de desembre de 2000, del Ministeri d'Agricultura, Pesca i Alimentació, per la qual s'estableixen els barems d'indemnització per sacrifici obligatori d'animals sospitosos o afectats d'encefalopaties espongiformes transmissibles (BOE núm. 303, de 19 de desembre de 2000).
  
Import global màxim: 601.012,10 euros
  
Aportació Generalitat Valenciana: 50%.
  
Aportació Unió Europea: 50%
  
Data límit de presentació de sol·licituds: sense límit.
  
Línia T3090000
  
- Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions i programes de control de qualitat desenvolupats en explotacions ramaderes (DOGV núm. 3891, de 4 de desembre de 2000).
  
- Ordre de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders amb l'anunci d'una nova convocatòria d'aquestes per al 2001.(DOGV núm. 4023, de 18 de juny de 2001).
  
- Ordre de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i se'ls concedeix preferència en l'accés a aquestes (DOGV núm. 4089, de 19 de setembre de 2001).
  
- Ordre de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenvolupats en explotacions ramaderes (DOGV núm. 4122, de 7 de novembre de 2001).
  
Import global màxim grup d'ajuda A: 518.299,61 euros
  
Import global màxim grup d'ajuda B: 6.010,00 euros
  
Import global màxim grup d'ajuda C: 6.010,00 euros
  
Aportació Generalitat Valenciana: 100%
  
Línia T3081000
  
- Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions i programes de control de qualitat desenvolupats en explotacions ramaderes (DOGV núm. 3891, de 4 de desembre de 2000).
  
- Ordre de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders amb l'anunci d'una nova convocatòria d'aquestes per al 2001 (DOGV núm. 4023, de 18 de juny de 2001)
  
- Ordre de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i se'ls concedeix preferència en l'accés a aquestes (DOGV núm. 4089, de 19 de setembre de 2001).
  
- Ordre de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenvolupats en explotacions ramaderes (DOGV núm. 4122, de 7 de novembre de 2001).
  
Import global màxim grup d'ajuda B6: 951.788,00 euros
  
Import global màxim grup d'ajuda B1, B2, B3, B4, B5: 110.152,00 euros
  
Import global màxim grup d'ajuda E: 25.000,00 euros
  
Aportació Generalitat Valenciana: 40%
  
Aportació FEOGA-Orientació: 60%
  
Línia T3082000
  
- Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions i programes de control de qualitat desenvolupats en explotacions ramaderes (DOGV núm. 3891, de 4 de desembre de 2000).
  
- Ordre de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders amb l'anunci d'una nova convocatòria d'aquestes per al 2001 (DOGV núm. 4023, de 18 de juny de 2001).
  
- Ordre de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i se'ls concedeix preferència en l'accés a aquestes (DOGV núm. 4089, de 19 de setembre de 2001).
  
- Ordre de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenvolupats en explotacions ramaderes (DOGV núm. 4122, de 7 de novembre de 2001).
  
Import global màxim grup d'ajuda B6: 194.000,00 euros
  
Aportació MAPA: 100%
  
- .RD 997/1999, d'11 de juny, sobre el foment de races autòctones espanyoles de protecció especial, en perill d'extinció (BOE núm. 41, de 17 de febrer de 1999).
  
Import global màxim grup d'ajuda: 12.000,00 euros
  
Aportació MAPA: 100%.
  
Línia T4746000
  
- .RD 1734/2000, pel qual s'estableixen ajudes per al foment de races bovines autòctones extensives (BOE núm.,21 d'octubre de 2000).
  
Import global màxim grup d'ajuda: 12.020,24 euros
  
Aportació MAPA: 100%
  
Data límit de presentació de sol·licituds: 31 d'octubre de 2002.
  
Línia T1943000
  
Reial Decret 1213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabruna de raça pura per a reproducció (BOE núm. 189, de 8 d'agost de 1997).
  
Import global màxim: 19.830,00 euros
  
Aportació MAPA: 100%
  
Data límit de presentació de sol·licituds: 31 d'octubre de 2002.
  
Línia T2394000
  
Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia a la Comunitat Valenciana (DOGV núm. 3218, de 6 d'abril de 1998).
  
Import global màxim: 135.340,00 euros
  
Data límit de presentació de sol·licituds: 25 de maig de 2002.
  
Data límit de presentació de justificants: 31 d'octubre de 2002.
  
Línia T1792000
  
Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat a) de l'article 2 (DOGV núm. 2963, de 3 d'abril de 1997).
  
Import global màxim: 22.787,85 euros
  
Data límit de presentació de sol·licituds: 25 de maig de 2002.
  
Data límit de presentació de justificants: 31 d'octubre de 2002.
  
Línia T1793000
  
Ordre de 8 de juny de 2001, de la Conselleria d'Agricultura, Pesca i Alimentació, per la qual s'instrumenta el Programa Nacional d'Abandó de la Producció Làctia per al període 2001/2002.
  
Import global màxim: 15.830,69 euros
  
Aportació MAPA: 100%
  
Article 2
  
Es modifiquen els punts següents de l'article 7 de l'Ordre de 24 de novembre de 2000, de la Conselleria d'Agricultura, Pesca i Alimentació, per la qual s'estableixen ajudes a inversions i programes de qualitat desenvolupats en explotacions ramaderes (DOGV núm. 3891, de 4 de desembre de 2000):
  
1. S'afegeix després del primer paràgraf el següent: ?Per a ADS que acrediten, mitjançant resolució de l'Agència Tributària, que l'exempció de l'impost sobre el valor afegit previst en l'apartat 12é de l'article 20.1 de la Llei 37/1992, reguladora de l'IVA, la quantia de l'ajuda serà calculada sobre el total de la inversió justificada?.
  
2. En els imports descrits per a xarxes de vigilància epidemiològica, s'afegeixen les quanties següents, per al cas en què l'ajuda siga sol·licitada per associacions de defensa sanitària, les seues agrupacions o federacions:
  
- Porcí 2,15 euros/femella reproductora i 0,03 euros/plaça d'engreixament ocupada en engreixador independent. A partir de la campanya 2003, les explotacions que es qualifiquen com a indemne o oficialment indemne de malaltia d'Aujeszky, veuran incrementat l'import que s'establisca per a aquesta campanya en un 20% per reproductora i/o plaça d'engreixament, i es posarà com a referència de la situació sanitària la data de presentació de la sol·licitud.
  
- Oví i cabrú: 1,50 euros/femella reproductora i 0,03 euros/plaça d'engreixament ocupada en cebadero independent.
  
- Vaquí: 2,20 euros/femella reproductora i 1,80 euros/plaça d'esquer ocupada en engreixador independent. Quan el programa de vigilància incloga l'execució de dos controls/any en tot l'efectiu per detectar malalties licitadores del comerç s'incrementarà l'ajuda en 7,51 euros/reproductora en vaques de carn, 6,40 euros/reproductor major de 12 mesos en boví de toreig i 3,01 euros/reproductora en boví de llet.
  
- Avicultura: 0,40 euros/100 places de broilers ocupada i 1,50 euros/100 places de gallina ocupada.
  
- Estruços: 2,70 euros/reproductor i 1,80 euros/plaça d'engreixament ocupada en engreixador independent.
  
- Rusc: 0,20 euros/rusc.
  
- Conills. 0,50 euros/reproductora.
  
Article 3
  
S'afegeix el següent paràgraf a l'article 9 de l'Ordre de 24 de novembre de 2000, de la Conselleria d'Agricultura, Pesca i Alimentació: ?Les ajudes sol·licitades per a xarxes de vigilància que no puguen ser ateses per falta de pressupost seran tramitades en la convocatòria següent, sempre que l'interessat ratifique la seua sol·licitud dins del termini ordinari de presentació de sol·licituds corresponents a la dita convocatòria posterior, actualitzant si és procedent la documentació presentada, i això condicionat al fet que aquesta convocatòria es produïsca efectivament dins de l'exercici immediat, de conformitat amb els criteris de referència fixats en les bases reguladores i amb les previsions dels pressupostos de la Generalitat València per a aquest?.
  
Article 4
  
En l'article 10 de l'Ordre de 24 de novembre de 2000, de la Conselleria d'Agricultura, Pesca i Alimentació, on diu «L'incompliment d'aquest termini implicarà, després de la incoació d'un expedient amb audiència de l'interessat, la resolució de l'ajuda», ha de dir «L'incompliment d'aquest termini implicarà, després de l'audiència de l'interessat, la resolució de l'ajuda».
  
Article 5
  
Es modifica l'article 4 de l'Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia a la Comunitat Valenciana, afegint-hi com a últim punt en els documents que hauran d'acompanyar a la sol·licitud el següent: «Compromís de presentació, per a cada participant en els cursos, d'una fitxa resum de la seua situació laboral i el contracte obtingut transcorreguts 6 mesos després de la participació en aquell, utilitzant el model que es facilitarà per l'òrgan gestor de l'ajuda».
  
Article 6
  
Les sol·licituds de les subvencions a què es fa referència en aquesta ordre es presentaran abans del terme establit, si és procedent, en l'article 1.
  
Article 7
  
La justificació de la realització de la conducta, activitat o inversió que es finance amb alguna de les subvencions a què es fa referència en aquesta ordre es realitzarà mitjançant la presentació dels certificats corresponents i de la manera que s'establirà en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores.
  
No obstant això, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a aquestes. Aquest certificat no implicarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o les condicions, o que, aplicant-se el prorrateig en els casos en què estiga previst en les corresponents bases reguladores, part de la inversió no siga atesa.
  
Article 8
  
Els beneficiaris de les ajudes hauran de justificar, juntament amb la seua sol·licitud d'ajudes, que es troben al corrent de les seues obligacions tributàries i davant la Seguretat Social amb relació al moment en què finalitze el termini de presentació de sol·licituds o a l'atorgament, segons es preveja en les bases de la convocatòria, de conformitat amb l'Ordre de 30 de maig de 1996, de la Conselleria d'Economia i Hisenda, i amb les disposicions que la despleguen.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 16 d'abril de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ